Basotho ba thabela kahlolo ea lekhotla la molao oa motheo – moafrikafmradio: The Most Authoritative Radio Ever!
April 16, 2019 MoAfrika FM
Basotho ba thabela kahlolo ea lekhotla la molao oa motheo
Basotho ba thabetse manollo ea kahlolo ea lekhotla la molao oa motheo malebana le ho tšoaroa le ho chochisoa ha linyeoe tsa litlolo tsa molao ka har’a Lesotho, e fileng mapolesa, bachochisi le bo-mmaseterata tataiso e lintlha li leshome le metso e meraro, tse seng li lokela ho lateloa ntle le phoso.
Tlhaloso eo, e ile ea fanoa ke Adv. Napo Mafaesa, akhente ea Maseru e neng e buella Abele Ramakatsa le Leemisa Sentje nyeoeng e neng e mametsoe ke SP Sakoane J, EFM Makara J le Moroke Mokhesi JA ba lekhotla le phahameng la naha ena. Mr Mafaesa o ne a bua Probonong ea Labobeli la beke ena.
Adv. Ramatsoai Tšeuoa ea neng a bua nyeoe ena lebitsong la Mochochisi e Moholo, o re ha ba e-s’o ithute lintlha tsohle tsa kahlolo ena, empa, moo a utloileng teng, o fumana e le kahlolo e ntle e sa hlokeng hore ba ipiletse, le ha ho le joalo, o re liqeto ke tsa DPP e leng eena mong’a hae.
Captain Mahase, ofisiri ea sepolesa sa Lesotho e seng e le phomolong, a bua hona lenaneong leo, o itse tataiso e supiloeng ke Lekhotla la Molao oa Motheo, ha e ncha, o makala ho utloa hore ha e lateloe, empa sepolesa se bile se e-na le baeletsi ba molao ba lokelang ho sebelisana le bochochisi ho thusa mapolesa ho nepa.Phala ea sepolesa e boletse hore ha e na tseba ho bua ka taba ena kaha e e-so bone kahlolo.
Previous PostSechaba se thibela morafi ho rafa koari ntle ho litumellano, Butha-ButheNext PostLesotho le lokela ho thusoa ho matlafatsa le ho tsitsisa boits’okuli